**MGUPP501 Profesjonsrettet pedagogikk, emne 3 – Pedagogikk og pedagogiske handlinger (15 sp)**

**Metode og vitenskapsteori i profesjonsrettet pedagogikk**

**Emneplan for studieår 2022/2023**

**Innhold og oppbygning**

Profesjonsrettet pedagogikk (emne 3) utforsker og analyserer hvordan lærere kan bruke kvalitative og kvantitative prinsipper for forskning for å skape gode undervisningsopplevelser og god læring. Emnet utvikler læreres pedagogiske profesjonskunnskap på bakgrunn av et vitenskapelig kunnskapsgrunnlag. Vi legger stor vekt på utvikling av eget masterprosjekt i emnet.

Fagets innhold gjenspeiles gjennom introduksjon i:

* Praksisorientert og skolerelevante forskningsdesign
* Kvalitative og kvantitative metoder relevant for forskning i skolen og i læreryrket
* Operasjonalisering av forskningsdesign, problemstillinger og kvalitetskriterier for forskningsarbeider
* Etiske problemstillinger innenfor pedagogisk forskning
* Akademiske teksttradisjoner og tekstformer

Gjennom kritisk, empirisk vitenskapsmetodologi har emnet til hensikt å vise hvordan man kan forske på pedagogiske handlinger for å forstå hva som støtter eller hindrer god undervisningspraksis. Gjennom emnet undersøkes hva det vil si at en teori er deskriptiv, analytisk og forklarende, sammenlignet med teori som er normativ.

Gjennom introduksjon til vitenskapsteori og forskningsmetode, legger emnet grunnen for den vitenskapelige forankringen av studentene sitt eget masterprosjekt, og for at en senere kan utvikle god undervisning gjennom forskningsstøtte. Studentene gjøres kjent med praksisrelevante vitenskapstradisjoner, og hvilken følger dette får for eget forsknings- og utviklingsarbeid. I tillegg til å studere sentrale vitskapsteoretiske og metodologiske problemstillinger, orienterer studentene seg i forskning som har relevans for eget masterprosjekt.

Emnet gir innsikt i hvordan vi gjennom fokus på aktuelle problemstillinger for praksisfeltet tilnærmer oss gjennom forskning. Sentrale problemstillinger er: Hvordan kan man planlegge, gjennomføre og evaluere undervisningsmodeller? Hva innebærer å være en profesjonell lærer? Hvordan legge til rette for en inkluderende undervisning i en mangfoldig skole? Hvordan støtter/hindrer utdanningspolitikk lærerarbeid?

Faget er delt inn i to deler:

Første del (omtrent 1/3 av emnet) for studenter med 30 sp profesjonsrettet pedagogikk (modul 1 og 2):

* Modulen vil tekke linjer fra modul 1 og 2 til masterfaget og plassere relevant tematikk inn i en vitenskapsteoretisk og metodisk ramme. Relevant pedagogisk forskning blir vektlagt med tanke på eget masterprosjekt.

Første del (omtrent 1/3 av emnet) for studenter med 60 sp pedagogikk uten emne 1 og 2 i profesjonsrettet pedagogikk:

* Modulen vil gi en innføring i sentrale grunnbegrep i profesjonsrettet pedagogikk med vektlegging på å se disse i lys av praksisrelevant vitenskapsteori og metode.

**Læringsutbytte**

Ved fullført studium skal studenten ha følgende totale læringsutbytte:

*Kunnskaper*

Studenten skal ha kunnskap og forståelse når det gjelder

* sentrale vitenskapsteoretiske tema og tradisjoner i pedagogisk forskning
* praksisrelevante kvantitative og kvalitative forskningsmetoder
* etiske problemstillinger innenfor pedagogisk forskning
* argumentasjon og retorikk og ulike sjangre og typer akademisk tekst
* sentrale pedagogiske problemstillinger, forskningstradisjoner og skrivekonvensjoner

*Ferdigheter*

Studenten kan anvende kunnskap med hensyn til

* grunnleggende vitenskapstradisjoner og diskusjon av relevante retninger innenfor disse
* valg av vitenskapstradisjon og metodeformulering og vurdering av konsekvenser for gjennomføring av forskningsarbeid
* lesing og vurdering av vitenskapelig litteratur (knyttet til forskningsfeltet)

*Generell kompetanse*

Studenten kan anvende kunnskap og ferdigheter i forhold til

* å søke og å velge ut relevant forskningslitteratur knyttet til eget forskningstema
* å redegjøre ulike typer forskningsdesign med relevans for arbeidet med masteroppgaven
* å formulere egne forskningsspørsmål og problemstillinger, og skrive en egen forskingsbasert tekst

**Krav til forkunnskaper**

Ingen

**Anbefalte forkunnskaper**

Profesjonsrettet pedagogikk emne 1 / 2, syklus 1

**Undervisnings- og læringsformer**

Undervisningen gjennomføres ved forelesninger, seminar og kollokviegrupper.

**Arbeidskrav**

* Et skriftlig arbeidskrav knyttet til første del
* Et muntlig arbeidskrav knyttet til andre del
* Prosjektbeskrivelse for masteroppgave

Arbeidskravene må være fullført innen fastsatte frister og godkjent før en kan gå opp til eksamen.

**Vurderingsform**

Mappevurdering basert på prosessoppgaver underveis i emnet. Mappen skal ha relevans for masteroppgaven. 6000 ord +/- 10%.

Karakterskala A-F, der F tilsvarer ikke bestått.

**Hjelpemidler ved eksamen**

Alle